கேள்வி: வெண்கூதாளம் பற்றி நீங்கள் என்ன அறிந்துள்ளீர்கள்?
பதில்: வெண்கூதாளம் பூ நீர்க்கரையில் பூக்கும். அதனைக் கொடியோடு பறித்து ஆண்கள் தம் கால்களில் கழல் போல அணிந்துகொள்வர். மகளிர் கூந்தலில் சூடிக்கொள்வர். ;சங்ககாலச் செய்திகள் * நீரோட்டக் கரைகளில் வளரும் இந்தப் பூவைப் பறித்து ஆடவர் கால்களில் வீரக்கழல் போல அணிந்துகொள்வர். நீர்திகழ் சிலம்பின் ஓராங்கு விரிந்த வெண்கூதாளத்து அம் தூங்கு புதுமலர் ஆர்கழல் புகுவ - குறுந்தொகை 282 * வெண்கூதாளம் பூ தாழை மரத்தடியில் பூக்கும். காவிரிப்பூம்பட்டினத்தில் பரதவர் சுறா மீனின் கொம்பை நட்டு விழாக் கொண்டாடியபோது அவர்களது மகளிர் தாழைமரத்து அடியில் மலர்ந்திருந்த வெண்கூதாளப் பூவைப் பறித்துத் தலையில் அணிந்திருந்தனர். வீழ்தாழைத் தாள்தாழ்ந்த வெண்கூதாளத்துத் தண்பூங் கோதையர் சினைச்சுறவின் கோடு நட்டு மனைச் சேர்த்திய வல் அணங்கினால் ... உண்டு ஆடி - பட்டினப்பாலை 85 * குன்றுதோறாடும் முருகனைத் தம் சிறுகுடியில் தொண்டகப்பறை முழக்கத்துடன் குரவைக்கூத்து ஆடி வழிபட்ட குன்றக் குறவர் கூட்டத்தில் வேலன் குளவிப் பூவும், வெண்கூதாளப் பூவும் சேர்த்துத் தொடுத்த மாலையை மார்பில் அணிந்திருந்தான். திருமுருகாற்றுப்படை 192 * வெண்கூதாளம் பூ ஆற்றங்கரை மரத்தில் குருகு அமர்ந்திருப்பது போல மலர்ந்திருக்கும். யாறு சேர்ந்து அன்ன ஊறுநீர்ப் படாஅர்ப் பைம்புனல் நளிசினைக் குருகு இருந்து அன்ன வண்பிணி அவிழ்ந்த வெண்கூதாளத்து அலங்குகுலை அலரி - அகநானூறு 178-9 * வையை ஆறு சுமந்துவந்த மலர்களில் ஒன்று. சிலப்பதிகாரம் 13-156